།
ལུང་
འགྲོ་བློའི་རྨོངས་པའི་མུན་པ་མཐར་བྱས་ཏེ།།
རྟོགས་པད་དཀར་འདབ་བརྒྱའི་གཉེན་གཅིག་བུ།། འཇམ་དབྱངས་བླ་མ་ཉིན་བྱེད་དབང་བོས་སྐྱོངས།། འདིར་
བླ་མ་དང་འཇམ་དཔལ་ཞི་ཁྲོ་དབྱེར་མེད་ཀྱི་རྣལ་འབྱོར་ཉམས་སུ་ལེན་པར་འདོད་པས།
འདིའི་བྲིས་འབུར་གྱི་སྐུ་སོགས་སྐུ་གསུང་ཐུགས་
རྟེན་རྣམས་ལེགས་པར་བཀྲམ། རྡོ་དྲིལ་ཌཱ་མ་རུ། མཎྜལ་སོགས་དགོས་པའི་ཡོ་བྱད་རྣམས་དང༌། ཕྱི་ནང་གི་མཆོད་གཏོར་སོགས་ལེགས་པར་
འདུ་བགྱིས་ཏེ། དགེ་སེམས་ཁྱད་པར་ཅན་བྱང་ཆུབ་ཀྱི་སེམས་བཅོས་མ་ཚུན་ཆད་ཀྱི་ངང་ནས། སྐྱབས་འགྲོ་སེམས་བསྐྱེད་ཚད་མེད་བཞི་
སོགས་སྔོན་དུ་བཏང་ནས་འདི་ལྟར་བརྗོད་པར་བྱ་སྟེ། བདེ་སྟོང་ངང་ལས་རང་ཉིད་བཅོམ་ལྡན་འདས།། ཁམས་གསུམ་ཟ་
བྱེད་འཇིགས་མཛད་དཔའ་བོ་ཆེ།། དྲག་ཅིང་རྔམས་པའི་ཁྲོ་བོ་ཆེན་པོའི་སྐུ།། ཡུམ་དང་བཅས་པར་སྐད་ཅིག་
བཞེངས་པར་གྱུར། ཐུགས་ཀའི་ཧཱུཾ་ལས་འཕྲོས་པའི་འོད་ཟེར་ཚོགས།། སྟེང་འོག་ཕྱོགས་མཚམས་ཀུན་ཏུ་འཕྲོས་
པ་ལས།། གཞོམ་མེད་ཡེ་ཤེས་རྡོ་རྗེའི་རང་བཞིན་གྱི།། རྭ་གུར་མེ་རིས་ཡོངས་སུ་བསྐོར་བར་གྱུར།། ཨོཾ་ཨཱཿཧཱུཾ་གིས་
མཆོད་གཏོར་དམ་རྫས་རྣམས།། ཡེ་ཤེས་བདུད་རྩིའི་རང་བཞིན་བདེ་སྟོང་གི། རྣམ་རོལ་ཕུན་ཚོགས་རྒྱལ་བ་མ་
ལུས་པ།། དགྱེས་པ་བསྐྱེད་པའི་མཆོད་སྤྲིན་རྒྱ་མཚོར་གྱུར།། མདུན་གྱི་ནམ་མཁའ་གཞལ་ཡས་ཁང་བཟང་དབུས།།
(༤༣བ) སྣ་ཚོགས་པདྨ་ཉི་མའི་གདན་སྟེང་དུ།། རྒྱལ་བ་ཀུན་དངོས་དྲིན་ཅན་བླ་མ་རྗེ།། བཅོམ་ལྡན་འཇིགས་
མཛད་དཔའ་བོ་ཞལ་ཕྱག་ཀུན།། ཡོངས་རྫོགས་སྐུ་མདོག་མཐིང་ནག་ཞལ་དགུ་བ།། ཕྱག་ནི་སོ་བཞི་འཇིགས་
རུང་ཞབས་བཅུ་དྲུག། རྩ་ཞལ་མཐིང་ནག་མ་ཧེ་ཁྲོས་པའི་གདོང་།། བཞད་སྒྲས་འཇིགས་(འཇིག་)རྟེན་འཇིག་
རྟེན་འདས་ཀུན་སྐྲག། རྭ་དབུས་སྲིན་ཞལ་དམར་ནག་ཁྲག་འཛག་ཅིང་།། དེ་སྟེང་འཇམ་དཔལ་གཞོན་ནུ་འཛུམ་
ཞལ་ཅན།། གཡས་ཞལ་སྔོ་དང་དམར་སེར་མཆེ་བ་གཙིགས།། གཡོན་ཞལ་དཀར་དང་དུད་ཁ་ནག་པ་ཁྲོས།། ཕེམ་
ཀ་ར་ཡི་བཞད་པའི་ང་རོ་ཡིས།། འཇིག་རྟེན་ཁམས་ཀུན་རབ་ཏུ་གཡོ་ཞིང་འགུལ།། བཅུ་དྲུག་ཕྱག་ན་མཚོན་ཆ་
སྣ་ཚོགས་དང་།། སྡིག་(སྡིགས་)མཛུམ་(མཛུབ་)མཛད་པས་དངོས་གྲུབ་མྱུར་བ་སོགས།། ལས་བཞིའི་འཕྲིན་ལས་
རབ་འབྱམས་སྩོལ་པ་(བ་)ལ།། ལྷ་གཞན་ལས་ལྷག་ངོ་མཚར་ཅི་ཡང་ལྡན།། གཡས་བསྐུམས་གཡོན་བརྐྱངས་
g%152%

༄༅། །གསུམ་པ། བླ་མའི་རྣལ་འབྱོར་དོན་གཉིས་ལྷུན་འགྲུབ།
ཞབས་ཀྱིས་སྲོག་ཆགས་དང་།། ལྷ་ཆེན་བརྒྱད་སོགས་དྲེགས་པ་ཀུན་བརྫིས་པས། བདུད་དང་ཉོན་མོངས་དམག་
ཚོགས་དྲུང་(དྲུངས་)འབྱིན་ཅིང་།། བདུད་བཞིའི་གཡུལ་ལས་སེམས་ཅན་མཐའ་དག་སྐྱོབས།། དེ་ཡི་ཐུགས་ཀར་
ཡེ་ཤེས་སེམས་དཔའ་ནི།། རྒྱལ་བའི་ཡབ་གཅིག་རྗེ་བཙུན་འཇམ་པའི་དབྱངས།། སྐུ་མདོག་རབ་དཀར་ཞི་འཛུམ་
སྒེག་པའི་ཉམས།། ཕྱག་གཡས་མཆོག་སྦྱིན་གཡོན་པའི་མཐེབ་སྲིན་གྱིས།། ཡུ་བ་བཟུང་བའི་པད་དཀར་སྡོང་བུའི་
རྩེར།། རྒྱལ་ཀུན་ཡེ་(༤༤ན)ཤེས་ཡིག་འབྲུར་ལེགས་ཤར་བའི།། ཤེར་ཕྱིན་སྟོང་ཕྲག་བརྒྱ་བའི་གླེག་(གླེགས་)བམ་
བསྣམས།། དབུ་རྒྱན་མགུལ་རྒྱན་ཕྱག་ཞབས་གདུ་བུ་དང་།། སེ་མོ་དོ་དང་སྐ་རགས་གཡེར་ཁས་སྤྲས།། སྐུ་སྟོད་ལྷ་
རྫས་གོས་ཀྱི་ག་ཤལ་དང་།། སྐུ་སྨད་ལྷ་རྫས་དར་གྱི་ན་བཟའ་གསོལ།། ཞབས་གཉིས་མི་ཕྱེད་སྐྱིལ་ཀྲུང་ཚུལ་གྱིས་
བཞུགས།། དེ་ཡི་ཐུགས་ཀར་ཉི་མའི་དཀྱིལ་འཁོར་སྟེང་།། ཏིང་འཛིན་སེམས་དཔའ་ཨ་དཀར་འོད་ཟེར་ཅན།།
ཡུམ་ཆེན་རོ་ལངས་མ་ཡིས་མགུལ་བར་འཁྱུད།། དབང་བོ་ལྔ་དང་གནས་གསུམ་རྡོ་རྗེའི་མིག། རྣ་བ་སྣ་དང་ལྕེ་
ལུས་ཡིད་རྡོ་རྗེ།། ཐུགས་གསུང་སྐུ་ཡི་རྡོ་རྗེ་གསུམ་གྱི་དངོས།། དེ་ཡི་སྤྱི་བོར་པད་ཟླའི་དཀྱིལ་འཁོར་སྟེང་།། ངོ་བོ་
རྒྱལ་བའི་དབང་བོ་ཙོང་ཁ་བ།། རྣམ་པ་རང་གི་རྩ་བའི་བླ་མ་ནི།། བློ་བཟང་ཐུབ་བསྟན་འཇིགས་མེད་རྒྱ་མཚོའི་
ཞབས།། ཞལ་གཅིག་ཕྱག་གཉིས་དགྱེས་པའི་འཛུམ་ཞལ་ཅན།། ཕྱག་གཡས་ཆོས་འཆད་པད་སྡོང་གླེགས་རལ་
དང་།། གཡོན་པ་མཉམ་བཞག་སྟེང་ན་ཚེ་བུམ་བསྣམས།། གུར་ཀུམ་མདངས་ལྡན་ཆོས་གོས་རྣམ་གསུམ་དང་།། ཡིད་
འཕྲོག་གསེར་མདོག་པཎ་ཞྭ་དབུ་ལ་གསོལ།། མཚན་དཔེ་གསལ་རྫོགས་འཇའ་ཚོན་འཁྱིལ་བའི་དབུས།། ཞབས་
གཉིས་རྡོ་རྗེའི་སྐྱིལ་ཀྲུང་ཚུལ་གྱིས་བཞུགས།། ཐུགས་ཀའི་ཧཱུཾ་ལས་འཕྲོས་པའི་འོད་ཟེར་གྱིས།། རང་བཞིན་གནས་
ནས་བླ་མ་གཤིན་རྗེའི་གཤེད།། ཞི་ཁྲོ་རབ་འབྱམས་ཀྱིས་བསྐོར་སྤྱན་དྲངས་ཏེ།། (༤༤བ) ཛཿཧཱུྃ་བཾ་ཧོཿདབྱེར་མེད་
བརྟན་པར་བཞུགས།། མཁའ་དབྱིངས་གང་བའི་རིགས་ལྔའི་སངས་རྒྱས་ཀྱིས།། དབང་བསྐུར་མི་བསྐྱོད་པ་ཡིས་
རྒྱས་བཏབ་པའི།། གཟི་བརྗིད་འབར་བའི་རྒྱལ་བ་ཞི་ཁྲོ་ཀུན།། གཅིག་ཏུ་འདུས་པའི་ཕུང་བོ་ཆེན་པོར་གྱུར།། རླུང་
སེམས་དབྱེར་མེད་སྒྱུ་ལུས་འོད་གསལ་གྱི།། ཆོས་ཉིད་ཆེས་ཕྲའི་གཉུག་སེམས་རྩེ་གཅིག་པའི།། དཔའ་(དཔལ་)
ལྡན་བླ་མ་རྡོ་རྗེ་འཇིགས་བྱེད་ལ།། ཕྱག་འཚལ་སྒོ་གསུམ་བྱིན་གྱིས་བརླབ་ཏུ་གསོལ།། དགྲ་བགེགས་བསྒྲལ་བའི་
ཁྲག་གི་མཆོད་ཡོན་དང་།། དབང་བོའི་མེ་ཏོག་ཤ་ཆེན་བདུག་སྦོས་དང་།། ཚིལ་ཆེན་སྒྲོན་མེ་ཁྲག་མཁྲིས་དྲི་ཆབ་དང་།། ཤ་
རུས་ཟས་མཆོག་རོལ་མོ་འདོད་ཡོན་ལྔ།། སྦྱངས་རྟོགས་སྦར་བའི་(སྤངས་རྟོགས་སྦར་བའི་)ནང་མཆོད་རྒྱ་མཚོ་
འབུལ།། ལྷན་སྐྱེས་བདེ་དང་སྟོང་ཉིད་ཟུང་འཇུག་པའི།། ངེས་དོན་མཆོད་པ་བསྐྱེད་རྫོགས་ཟུང་འཇུག་གི། སྒྲུབ་
པའི་མཆོད་པ་བླ་ན་མེད་པ་ཀུན།། བླ་མ་འཇིགས་མཛད་དཔའ་བོ་ཆེན་པོར་འབུལ།། དུག་གསུམ་དབང་གི་མི་
དགེ་སྡིག་པའི་ཚོགས།། བགྱིས་པ་མཐའ་དག་སྙིང་ནས་འགྱོད་པས་བཤགས།། སྐྱེ་འཕགས་དགེ་ཚོགས་ཀུན་དང་
L
153.

༄༅། །རྒྱལ་རྒྱལ་ཅ
མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
བླ་མ་ཡི།། མཛད་པ་ཀུན་ལ་རྗེས་སུ་ཡི་རང་ངོ་།། མཐའ་ཡས་གདུལ་བྱའི་ཁམས་དང་བསམ་པ་བཞིན།། ཟབ་རྒྱས་
ཆོས་འཁོར་བསྐོར་ཞིང་རྟག་པར་བཞུགས།། འདིར་འབད་རྣམ་དཀར་དགེ་ཚོགས་ཅི་མཆིས་པ། འཇིགས་མཛད་
དཔའ་བོ་འགྲུབ་ཕྱིར་བསྔོ་བར་བགྱི།། ཞེས་ཡན་ལག་བདུན་པ་འབུལ།
ཞི་ཁྲོ་སྦྲགས་སྒྲུབ་ཀྱི་དམིགས་པ་ནི། ཡེ་(༤༥ན)ཤེས་སེམས་དཔའི་ཐུབས་(ཐུགས་)ཀར་ཟླ་དཀྱིལ་སྟེང་།། ཡེ་
ཤེས་རལ་གྲི་ལེབ་མོར་གྱེན་འབྲེང་གི། ལྟེ་བ་ནས་ཐོན་གྲི་གུག་སོ་དགུའི་སྟེང་།། ཟླ་བའི་གདན་ལ་རྩ་སྔགས་ཡིག་
འབྲུ་རེ།། དེ་ཡི་ཕྱི་རོལ་རལ་གྲིའི་འཁོར་ལོ་ནི། རྩིབས་དྲུག་མུ་ཁྱུད་མེད་པའི་རྩིབས་རེའི་སྟེང་།། ཟླ་བའི་གདན་
ལ་ཞི་བའི་སྔགས་དྲུག་འགོད།། གྲི་གུག་རལ་གྲིའི་བར་སྟོང་རྣམས་སུ་ཡང༌།། ཟླ་བའི་གདན་ལ་ཨ་ཡིག་དཀར་
བོ་བསམ།། རལ་གྲིའི་འཆང་བཟུང་ཟླ་བའི་དཀྱིལ་འཁོར་སྟེང་།། ཨ་ཡིག་དཀར་བོ་འོད་ཟེར་འཕྲོ་བར་དམིགས།།
སྔགས་རྣམས་བཟླ་ཚེ་འཁོར་ལོ་གཡས་ཕྱོགས་དང་།། ཡིག་འབྲུ་གཡོན་དུ་འཁོར་བའི་འོད་ཟེར་རྣམས།། ཕན་ཚུན་
འཐབ་པའི་ཚུལ་དུ་འཕྲོས་པ་ཡིས།། ཐོག་མེད་ནས་བསགས་རྨོངས་པའི་མུན་སྟུག་ཚོགས།། མུན་ཁུང་ནང་དུ་སྒྲོན་
མེ་བཏེགས་པ་བཞིན།། སངས་ཀྱིས་དག་པས་ཇི་ལྟ་ཇི་སྙེད་ཀྱི།། ཆོས་རྣམས་ཀུན་དང་རིགས་(རིག་)གནས་མཐའ་
དག་ལ།། ཐོགས་པ་མེད་པའི་བློ་གྲོས་རྒྱས་པར་བསམ།། ཞི་ཁྲོའི་སྔགས་བཟླས་སྙིང་བོ་ཉེ་སྙིང་གིས།། བཟླས་པ་བྱེད་
ཚེ་གྲི་གུག་འཁོར་ལོ་རྣམས།། ཡིག་གྲངས་སྔར་གྱི་རིགས་འགྲེ་སྦྱར་ཏེ་བཟླས། །
མཇུག་ཏུ་གསོལ་བ་འདེབས་པ་ནི། བླ་མ་འཇིགས་མཛད་དཔའ་བོ་ཆེན་པོ་ཡི།། སྨིན་བྱེད་དབང་བཞི་རྫོགས་
པར་བསྐུར་ནས་ཀྱང་།། སྐུ་བཞིའི་ས་བོན་མྱུར་བར་ཐེབས་པ་དང་།། སྒྲིབ་བཞི་མ་ལུས་བྱང་ཞིང་དག་པར་
མཛོད།། དེ་ལྟར་གསོལ་བཏབ་(༤༥བ)བླ་མ་འཇིགས་བྱེད་ཀྱི།། ཐུགས་ཀ་ནས་སྤྲོས་ལས་ཀྱི་རྡོ་རྗེ་ཡིས།། རིགས་
ལྔའི་ངོ་བོ་ཆུ་དང་ཅོད་པན་དང་།། རྡོར་དྲིལ་མིང་དབང་སེང་ཁྲིར་པད་གདན་ལ།། རྡོ་རྗེ་སེམས་དཔའ་ཡབ་
ཡུམ་དུ་བསྐྱེད་ནས།། རྡོ་རྗེ་སློབ་དཔོན་དབང་བསྐུར་བུམ་དབང་ཐོབ།། བསྐྱེད་པའི་རིམ་པ་བསྒོམ་ལ་དབང་
བར་བྱས།། ལས་ཀྱི་སྒྲིབ་པ་ཐ་མལ་སྣང་ཞེན་སྦྱངས།། སྤྲུལ་སྐུ་འགྲུབ་པའི་ནུས་པ་བཞག་པར་བསམ།། བླ་མ་ཡབ་
ཡུམ་སྙོམས་ཞུགས་བྱང་ཆུབ་སེམས།། མྱང་བས་(མྱངས་པས་)ངག་གི་སྒྲིབ་དག་བདེ་བ་མྱོང་།། རླུང་སྔགས་སོ་
སོར་ཞེན་པའི་དྲི་མ་སྦྱངས།། སྒྱུ་ལུས་འགྲུབ་པའི་ནུས་བཞག་གསང་དབང་ཐོབ།། ཡུམ་ལས་མར་མེ་གཅིག་ལས་
གཉིས་ཆད་ཀྱིས།། ཕྱེ་བའི་གསང་བའི་ཡུམ་དང་སྙོམས་ཞུགས་ཏེ།། དགའ་བཞི་མྱོང་བས་སེམས་ཀྱི་དྲི་མ་སྦྱངས།།
འབྲས་བུ་ཆོས་སྐུ་འགྲུབ་པའི་ནུས་པ་བཞག། མཚན་ལྡན་གསང་བའི་ཡུམ་དང་སྙོམས་ཞུགས་དུས།། ལུས་སེམས་
བདེ་སྟོང་སྐྱེས་པ་དཔེར་མཛད་ནས།། མཐར་ཐུག་ཟུང་འཇུགས་(འཇུག་)འགྲུབ་ཚུལ་འདིའོ་ཞེས།། ཚངས་པའི་
དབྱངས་ཀྱིས་གསལ་བར་ངོ་སྤྲད་པས།། ལམ་དུས་བདེན་གཉིས་དབྱེར་མེད་ཟུང་འཇུག་གི། རྫོགས་རིམ་ཟབ་མོ་
154

༄༅། །གསུམ་པ། བླ་མའི་རྣལ་འབྱོར་དོན་གཉིས་ལྷུན་འགྲུབ།
¡་ལས་རྣམས།།
བསྒོམ་ལ་དབང་བྱས་ཤིང་།། འབྲས་བུ་ཁ་སྦྱོར་ཡན་ལག་བདུན་ལྡན་གྱི།། ཟུང་འཇུག་ཐོབ་པའི་སྐལ་བ་ཅན་དུ་
གྱུར།། དེ་ལྟར་དབང་བཞི་ཐོབ་པའི་གཏང་རག་ཏུ།། ལུས་ངག་ཡིད་གསུམ་འདོད་ཡོན་སྣ་ལྔ་སོགས།། ཞིང་ཁམས་
བཀང་སྟེ་འབུལ་གྱིས་བཞེས་ནས་ཀྱང་།། འཁོར་བའི་རྒྱ་(༤༦ན)མཚོ་ཆེ་ལས་བསྒྲལ་དུ་གསོལ།། བཤེས་གཉེན་
དམ་པ་རྡོ་རྗེ་འཆང་དུ་མཐོང་།། ཐོབ་པའི་དལ་འབྱོར་ཤིན་ཏུ་རྙེད་དཀར་ཤེས།། ཆུང་འབྲིང་ཆེན་པོའི་བསམ་པ་
རྣམ་དག་གིས།། ཐུན་མོང་ལམ་གྱི་གནད་ལ་ངེས་རྙེད་ནས།། འགྲོ་ཀུན་མར་ཤེས་དྲིན་གཟོ་བྱང་ཆུབ་སེམས།། རྒྱལ་
སྲས་སྤྱོད་པ་རྒྱ་མཚོའི་མཐར་སོན་ཞིང༌།། སྟོང་གསུམ་ཞིང་གི་འདྲེན་པར་བདག་གྱུར་ཏེ།། འགྲོ་ཀུན་དེ་ཡི་ས་ལ་
འགོད་པར་ཤེས།། རིམ་གཉིས་ཟབ་མོའི་སྣོད་དུ་གྱུར་པའི་མཐུས།། བསྐྱེད་རྫོགས་ལམ་གྱི་གནད་རྣམས་ལེགས་
རྟོགས་ཏེ།། གཡེངས་(གཡེང་)མེད་ཐུན་བཞིར་རྩེ་གཅིག་བསྒོམ་པ་ལ།། བརྩོན་འགྲུས་ལྷོད་པ་མེད་པར་བྱིན་གྱིས་
རློབས།། འབྲས་བུའི་དུས་ཀྱི་འཁོར་དང་ཞིང་རྣམས་དང་།། མཚན་དཔེ་ལ་སོགས་རྒྱལ་བའི་འཕྲིན་
ད་ལྟ་བསྒོམ་(བསྒོམས་)པས་མ་དག་སྐྱེ་འཆི་སོགས།། སྦྱང་གཞི་མ་ལུས་མྱུར་དུ་སྦྱོངས་(སྦྱོང་)བར་ཤོག། དེ་ལྟར་
རྒྱུད་སྨིན་གྱུར་རྗེས་ལྟེ་བའི་དབུས།། གཤིན་རྗེའི་གཤེད་པོ་ཀུན་ད་ལྟར་དཀར་བ།། ཧཱུཾ་ཡིག་དང་བཅས་བསྒོམ་
(བསྒོམས་)པས་སྙིང་དབུས་ཀྱི།། མ་རིག་སྒོ་ངའི་སྦུབས་རྒྱ་མྱུར་གྲོལ་ཤོག། སྙིང་དབུས་སྔགས་དང་བུམ་པ་ཅན་
གྱི་མཐུས།། རླུང་སེམས་འཆི་དུས་ཇི་བཞིན་ཐིམ་པ་ལས།། རྣམ་དག་སྒྱུ་མའི་སྐུར་ལྡང་སངས་རྒྱས་ཞིང་།། རབ་
འབྱམས་སྤྲོ་དང་སྡུད་པར་བྱིན་གྱིས་རློབས།། འོད་གསལ་དབྱིངས་སུ་སྒྱུ་ལུས་སྦྱངས་པའི་མཐུས།། སྒྲིབ་པ་གཉིས་
ཀྱི་བག་ཆགས་(༤༦བ)དྲུང་(དྲུངས་)ཕྱུང་ནས།། སློབ་དང་མི་སློབ་གཤིན་རྗེའི་གཤེད་གྲུབ་ནས།། དོན་གཉིས་
མཐར་ཐུག་དཔལ་ལ་རོལ་བར་ཤོག། དེ་ལྟར་གསོལ་བ་བཏབ་པས་གཤིན་རྗེའི་གཤེད།། དགྱེས་བཞིན་འོད་དུ་ཞི་
ནས་བདག་ཉིད་ཀྱི།། དྷུ་ཏིའི་ནང་དུ་རླུང་སེམས་ལ་ཐིམ་པས།། བཅོམ་ལྡན་གཤིན་རྗེའི་གཤེད་པོའི་ངོ་བོར་གྱུར།།
མཐའ་མེད་སྲིད་པའི་འགྲོ་བ་གར་སྐྱེས་ཀྱང་།། དེ་དག་ཀུན་ཏུ་རྒྱལ་བའི་བསྟན་པ་དང༌།། ཁྱད་པར་བློ་བཟང་
རྒྱལ་བའི་མདོ་སྔགས་ཀུན།། ཉམས་པ་མེད་པར་ཀུན་ཏུ་སྤེལ་བར་ཤོག། འཇིག་རྟེན་ཁམས་ཚོགས་གངྒཱའི་བྱེ་སྙེད་
་ཐམས་བཅད་(ཅད་)མི་དགེའི་ལས་བྲལ་ཞིང་(ཅིང་)།། ཆོས་དང་སྲིད་ཀྱི་འབྱོར་བ་རྫོགས་ལྡན་
པ། དེ་དག་
དཔལ་ལ་སྤྱོད་པའི་བཀྲ་ཤིས་རྒྱས་གྱུར་ཅིག །
ཅེས་འཇམ་དཔལ་ཞི་ཁྲོ་དབྱེར་མེད་ཀྱི་བླ་མའི་རྣལ་འབྱོར་བྱིན་རླབས་མྱུར་འཇུག་ཅེས་བྱ་བ་འདི་ནི། གསོ་རིགས་གཞན་ཕན་གླིང་
གི་གྲྭ་རིགས་ནས་ཆོས་ཚུལ་འབྱེད་པའི་བློ་མིག་དང་ལྡན་པ་དོན་གྲུབ་རྒྱ་མཚོས་ནན་ཏན་དུ་བསྐུལ་ཞིང་(ཅིང་)། རང་ཉིད་ཀྱིས་ཀྱང་དད་པས་
ཀུན་ནས་བསླངས་སྟེ་བླ་མ་གཤིན་རྗེའི་གཤེད་པོར་རྩེ་གཅིག་ཏུ་གསོལ་བ་བཏབ་སྟེ། རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་པའི་ཡིག་
(ཡི་)གེ་བ་ནི་དགེ་སློང་ཤེས་རབ་རྒྱ་མཚོས་བགྱིས་པའོ། །
L
* 155

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།